jkorsvik/nowiki_second_scrape_merged huggingface dataset:
Thomas Jacobsen (fotballspiller)

Thomas Jacobsen (født 16. september 1983) er en norsk fotballspiller. 
Han har tidligere spilt for  Innstranden og senest for Adeccoligaklubben Lyn.
Thomas Jacobsen spilte i Bodø/Glimt hele sin juniorkarriere, og var med Glimt-juniorene som kom til finalen i junior NM i 2002. Der tapte Glimt mot Brann. I 2003 sesongen var han seniorspiller uten reelle muligheter til å komme inn på A-laget til Bodø/Glimt. Han valgte derfor å gå til naboklubben Innstranden som spilte i 3. divisjon. 
Han fortsatte i Innstranden til laget var oppe i 2. divisjon i 2005 sesongen. Det endte med nedrykk til 3. divisjon, samme år som Bodø/Glimt rykket ned fra Tippeligaen til Adeccoligaen. Jacobsen ble ansett som Innstrandens beste spiller og etter å ha prøvespilt for Glimt i desember 2005 ble han tilbudt kontrakt. 
Jacobsen var mye inn og ut av laget i 2006–sesongen. Til tross for at han likte seg best på midtbanen ble han også mye brukt som høyreback. I 2007 sesongen spilte han bortimot fast på høyreback og følge spillerbørsene i lokalavisene var ikke det tilfeldig.
Den 9. desember 2008 signerte han en treårskontrakt med Lyn. 2009-sesongen for Lyn ble delvis ødelagt av skader og var kun på banen i åtte Tippeligakamper. Jacobsen har vært fast inventar på Lyn sin høyrebeck i starten av 2010-sesongen. Den 4. mai 2010 mot Sogndal kom hans første scoring i Lyn-drakten. Etter at Lyn gikk konkurs sommeren 2010 trente Jacobsen med Bodø/Glimt, men ble ikke tilbudt kontrakt i første omgang. Den 31. august 2010 ble det klart at han returnerte til Bodø/Glimt.


== Klubbstatistikk ==
1Inkludert to kvalifiseringskamper til Eliteserien.


== Referanser ==


== Eksterne lenker ==
(en) Thomas Jacobsen – Transfermarkt 
(en) Thomas Jacobsen – Soccerway 
(en) Thomas Jacobsen – FBref 
Lyn.no – Jacobsens spillerprofil hos Lyn
Profil på lynfotball.net
Rodinal

Rodinal er en sort-hvitt filmfremkaller fra nå konkursrammede AGFA. Etter AGFA's fotodivisjon gikk konkurs i 2005, har en annen produsent tatt over AGFA's kjemiproduksjon. Rodinal er den filmfremkalleren som har vært lengst i kontinuerlig produksjon i verden. Patentert allerede i 1891 av Dr. Momme Andresen.


== Eksterne lenker ==
Mer om Rodinal på engelsk
Petroleumsteknologi

Petroleumsteknologi er teknologi utviklet for bruk ved leting og utvinning av petroleum og naturgass.   Begrepet kan  knyttes til alle deler av petroleumsvirksomhet, men defineres gjerne begrenset til oppstrømsdelen, det vil si om teknologi som er i bruk fram til hydrokarbonene har nådd jordoverflaten og er klar til å transporteres til videreforedling eller bruk.  
Petroleumsteknologi undervises ved en rekke utdanningsinstitusjoner i Norge, på universitetsnivå ved universitetene i Bergen, Stavanger, Trondheim og Tromsø.  
Petroleumsteknologi tar i bruk og omfatter en rekke mer spesialiserte fagområder:

Boreteknologi - teknologi knytter til boring av brønner.
Geokjemi - studiet av kjemiske prosesser knyttet til jordskorpen.
Petrofysikk - studiet av bergarters fysiske egenskaper, inkludert metoder for å måle reservoaregenskaper ved brønnlogging.
Petroleumsgeofysikk - studiet av geofysikk knyttet til leting og utvinning.
Petroleumsgeologi eller reservoargeologi - studiet av geologiske prosesser som har bidratt til å danne, transportere og lagre petroleum i naturen.
Produksjonsteknologi - teknologi for brønnkomplettering, samt optimal brønnstyring.
Reservoarteknologi - teknologi og metoder for utvinning, samt studiet av reservoaroppførsel under produksjon.


== Referanser ==
Rogdo

Rogdo er et klyngetun som ligger omtrent 270 moh. i Hardanger. Det bor 27 personer på plassen, som ligger i Ullensvang kommune på vestsida av Sørfjorden. Gårdene på Rogdo er lagt slik at de er skredsikre. 
Det bodde folk på Rogdo allerede på 1400-tallet.


== Eksterne lenker ==
Rogdos hjemmeside
Mark Furze

Mark Furze (født 7. mai 1986 i Orange i New South Wales) er en australsk skuespiller. Han spiller Ric Dalby i Home and Away. Han er barnebarnet til Alf Furze. I tillegg til Home and Away har han vært med i It Takes Two sammen med blant annet Kate Ritchie som spiller Sally.


== Referanser ==


== Eksterne lenker ==
(en) Mark Furze på Internet Movie Database 
(en) Mark Furze hos The Movie Database
Blue Bird (sang)

"Blue Bird" er den 40. singelen lansert av Ayumi Hamasaki. Den ble lansert den 21. juli 2006 i tre ulike versjoner. Dette er Hamasakis 15 konstruktive singel til å komme på førsteplass, og 27 totalt. Den var opprinnelig planlagt å bli lansert med tre nye sanger, men kun to nye ble inkludert, "Blue Bird" og "Beautiful Fighters". "Blue Bird" er reklamesangen til Zespri Golden Kiwi, mens "Beautiful Fighters" er brukt til å representere mp3 spillere fra Panasonic. Som en bonus er følger det med en ny rockeversjon av "Ladies Night" (Som var med på (miss)understood albumet), kalt "Ladies Night ~another night~" tidligere brukt i en reklamefilm for Panasonic.
På Hamasakis offisille nettside [1], beskrives Blue Bird som en glad sommersang, og Beautiful Fighters en sang for å hylle kvinnen. Remixen av Blue Bird er i trance sjangeren.


== CD (Versjon C) låtliste ==
CD Maxi Singel
Blue Bird – 4:09   Mixed by Koji Morimoto  Melodi av HΛL  Komponert av Dai 
Beautiful Fighters – 5:17   Mixed by Koji Morimoto  Melodi av CMJK  Komponert av Kazuhito Kikuchi 
Ladies Night ~another night~ – 4:04   Remixed av tasuku 
Blue Bird (Harderground remix) – 6:24   Remixed av Nish 
Blue Bird (Instrumental) – 4:09
Beautiful Fighters (Instrumental) – 5:17


== DVD (På versjon A) innhold ==
Blue Bird (PV)
Beautiful Fighters (PV)
Blue Bird (Bak scenen)


== DVD (På versjon B) innhold ==
Blue Bird (PV)
Beautiful Fighters (PV)
Beautiful Fighters (Bak scenen)


== Live fremføringer for å promotere ==
11. juni 2006 – Domoto Kyodai – "Blue Bird"
16. juni 2006 – Music Station – "Blue Bird"
23. juni 2006 – Music Fighter – "Blue Bird"
23. juni 2006 – Music Station – "Blue Bird"
24. juni 2006 – CDTV – "Blue Bird"
25. juni 2006 – Avex aksjonærmøte – "Blue Bird"


== Charts ==
Singelen debuterte rett som nummer #1 på den Japanske hittlisten "Oricon". Den solgte hele 104,268 flere kopier enn plass nummer to #2 den første uken. Singelen debuterte også som nummer #1 på iTunes Japan, den sikret seg også #2 plassen på United World Charts og ble dermed mestselgende singel fra Hamasaki i 2006.


=== Oricon Sales Chart (Japan) ===


== Se også ==
Secret
Ayumi Hamasakis diskografi


== Referanser ==
MA – Rusfri Trafikk

MA – Rusfri Trafikk (tidligere Motorførernes Avholdsforbund) er en frivillig organisasjon som jobber mot rus i trafikken og for økt trafikksikkerhet.
Organisasjonen ble stiftet 26. oktober 1928 som en avholdsorganisasjon for bileiere.
MA – Rusfri Trafikk stiller ikke lenger krav til totalavhold hos medlemmene, men alt som foregår innenfor organisasjonens rammer er rusfritt.
MA – Rusfri Trafikk arbeider for Nullvisjonen i trafikken, og det langsiktige målet er at ingen skal dø eller bli hardt skadd som følge av ruspåvirket kjøring. Ingen trafikanter skal utsettes for medtrafikanter påvirket av alkohol, narkotika eller trafikkfarlige medikamenter.
MA gir ut medlemsbladet Motorføreren fem ganger i året.
Generalsekretær i MA – Rusfri Trafikk er Elisabeth Fjellvang Kristoffersen. Organisasjonens styreleder er Kjell Einar Årsland.
MA driver ungdomsarbeid gjennom ungdomsorganisasjonen Ung i trafikken - Ingen venner å miste.


== Eksterne lenker ==
Offisielt nettsted
KNA (andre betydninger)

KNA kan referere til:

Kongelig Norsk Automobilklub
ISO 3166-1 alfa-3-koden til Saint Kitts og Nevis
Rainbow (album)

RAINBOW er Ayumi Hamasakis femte studioalbum, og ble gitt ut sent i 2002.


== Sporliste ==
«Everlasting Dream» – 1:33
«We Wish» – 5:10
«Real Me» – 5:25
«Free & Easy» – 4:59
«Heartplace» – 6:06
«Over» – 5:05
«HANABI» – 4:53
«Taskinillusion» – 1:20
«Everywhere Nowhere» – 4:35
«July 1st» – 4:20
«Dolls» – 5:55
«Neverending dream» – 1:35
«Voyage» – 5:06
«Close to You» – 5:47
«Independent +» – 9:35


=== Oricons lister - salg i Japan ===


== Se også ==


== Eksterne lenker ==
(en) Rainbow på Discogs 
(en) Rainbow på MusicBrainz 
(en) Rainbow på AllMusic
Svalex

Svalex er tverrfaglig geofaglig feltkurs for studenter som studerer petroleumsrelaterte fag ved de norske universitetene Universitetet i Oslo, UiB, NTNU, UiT, UiS og UNIS. Svalex har tre hovedarenaer for læring: Universitetet i Svalbard (UNIS) i Longyearbyen; hurtigruten MS «Nordstjernen» som frakter kursdeltakerne rundt til feltlokalitetene i Isfjorden og omkringliggende fjorder; og det seismiske fartøyet MS «Håkon Mosby» som utfører seismisk innsamling
Svalex har vært drevet hvert år siden 2001 med mer enn 950 deltakere totalt.
Hvert år følger ca. 90 studenter og 30 lærere samt inviterte gjester feltkurset. Studentene arbeider i tverrfaglige grupper som består av studenter med bakgrunn innen geologi, geofysikk og  petroleumsteknologi.
Otterhound

Otterhound er en gammel britisk hunderase. Opphavet til raser er ukjent. Rasen tilhører klassen støvere, og ble utviklet for å jakte otere. Den ble nylig klassifisert en utrydningstruet rase av The Kennel Club, med bare ca. 1000 gjenlevende dyr.


== Eksterne lenker ==
Otterhound Club of America
The Otterhound Club UK
Dutch Friends of the Otterhound
German Otterhound Fan Club
Mourad Daami

Mourad Daami (født 15. august 1962) er en tidligere tunisisk fotballdommer. 
Han har dømt i flere store mesterskap, blant annet fotball-VM 2002, Confederations Cup i 2005 og Afrikamesterskapet i 2006 hvor han dømte finalen mellom Egypt og Elfenbenskysten. 


== Kamper i VM ==
VM 2002

Gruppespill: Mexico – Ecuador 2–1


== Referanser ==


== Kilder ==
(de) weltfussball.de


== Eksterne lenker ==
(en) Mourad Daami – Olympedia 
(en) Mourad Daami – Transfermarkt (dommer) 
(en) Mourad Daami – WorldFootball.net (dommer) 
(en) Mourad Daami – Soccerway 
(en) Mourad Daami – PlaymakerStats.com (dommer)
Stuguflåtbrua

Stuguflåtbrua, eller Stuguflåten bru, er en jernbanebru i stein like nord for Stuguflåten på Raumabanen over elva Rauma i Lesja i Innlandet, like øst for fylkesgrensa til Møre og Romsdal. Lengden på brua er 54,1 meter og den har et hovedhvelv over elva med 30 meter spennvidde og et hvelv med 10,6 meter spennvidde ved søndre ende. E136 går under banen ved enden av brua (på Raumas høyre bredd).
Arbeidet med brua startet i 1919 og fundamentsprengningen for hovedhvelvet ble begynt høsten 1920 og muringen av vederlagene ble gjennomført våren 1921 med en arbeidsstyrke på 12 mann. Den første hvelvringen sto ferdig den 16. september 1921 og senkningen av bærebuen ble gjennomført den 22. august 1922. Byggestillaset ble revet høsten 1922 og materialene fra dette ble brukt til blant annet permanente snøforbygginger. Stuguflåtbrua stod ferdig rundt årsskiftet 1923 og den totale byggekostnaden for brua ble på 407 997,57 kr.

Operasjon Fieldfare forsøkte å sprenge brua januar 1945 for å hemme tysk transport gjennom Romsdalen. Brua fikk mindre skader og ble åpnet etter tre uker.


== Se også ==
Liste over broer i Norge
Liste over broer i Norge etter lengde


== Referanser ==


== Eksterne lenker ==
Raumabanen.net/Anleggstiden Arkivert 6. oktober 2011 hos Wayback Machine. – Planlegging og bygging av Raumabanen.
Mohamed Guezzaz

Mohamed Guezzaz (arabisk: محمد جويزاز, født 1. oktober 1962) er en marokkansk fotballdommer.
Han har dømt i to Afrikamesterskap; 2004, 2006 og ett VM; fotball-VM 2002. Han dømte en kamp i VM; Spania mot Paraguay.


== Kamper i VM ==
VM 2002

Gruppespill: Spania – Paraguay 3–1


== Referanser ==


== Kilder ==
(de) weltfussball.de


== Eksterne lenker ==
(en) Mohamed Guezzaz – Transfermarkt (dommer) 
(en) Mohamed Guezzaz – WorldFootball.net (dommer) 
(en) Mohamed Guezzaz – Soccerway 
(en) Mohamed Guezzaz – PlaymakerStats.com (dommer)
Rómulo Díaz de la Vega

Rómulo Díaz de la Vega (født 23. mai 1800 i Mexico by, død 3. oktober 1877 i Puebla) var president i en kort periode i Mexico fra den 12. september og den 3. oktober 1855.
Manuel María Lombardini

Manuel María Lombardini (født 23. juli 1802, død 2. desember 1853) var president i Mexico for en kort periode mellom den 8. februar og den 20. april 1853.
Malteser

Malteser (FCI #065) er en liten langhåret selskapshund med røytefri voksende pels. Mange regner rasen som den eldste av alle vestens miniatyrhunder, selv om bevisene er for opprinnelsen og avstamningen er svært tvilsomme. Rasen kan opprinnelig stamme fra Malta, hvor det er funnet en avbildning fra 900-tallet av en hund som ligner, men dette vet man ikke. Malteser er imidlertid en populær familiehund. 


== Opprinnelse og alder ==

Maltesen kan være blant de eldste europeiske miniatyrhundene av opprinnelse, men det kan også mange andre. Det hevdes at typen ble beskrevet allerede 200 år f.kr., men påstanden savner seriøs dokumentasjon. Noen hevder også at den kan nedstamme fra tibetansk terrier.Aristotles (384–322 f.Kr.) skal ha nevnt en liten hund som canes melitenses, da han sammenlignet en hund med et mårdyr, men å ta det til inntekt for akkurat denne hunden er nok en sterk overdrivelse.
På 1600- og 1700-tallet skal typen ha blitt avlet ned i størrelse, så kraftig at dens livskraft og evne til reproduksjon ble sterkt nedsatt. 
Carl von Linné skal i 1792 ha notert ned, at disse hundene var på størrelse med et ekorn. Hunden skal ved hjelp av kryssavl med andre små hunder ha blitt rekonstruert som type, men tidlig på 1800-tallet skal den ha eksistert som minst ni ulike varianter, men kilden til denne opplysningen er tvilsom. Også disse påstanden savner imidlertid dokumentasjon.
Det er en kjensgjerning at ingen vet akkurat hvor og når maltesen oppsto. Beskrivelsen malteser, som ikke er spesifikk for øya Malta, men stammer fra det semittiske uttrykket màlat, betyr «med tilhold i havner». Roten til dette uttrykket er vanlig på såvel øya Méléda i Adriaterhavet, som i byen Melita på Sicilia og på Malta. Kynologer har derfor sluttet at forfedrene til denne hunden må ha hatt tilhold rundt i havnebyene i det sentrale nordlige Middelhavet, der de trolig livnærte seg ved å jaktet på små skadedyr i lagerbygg og lignende steder.


== Utseende, anatomi og fysikk ==
Malteser er en liten kortbeint og langstrakt hund, med tett lang og slett hvit pels silkeaktig tekstur og uten underull. Pelsen vil imidlertid krølle om den ikke stelles daglig. Showhunder og vanlige familiehunder kan derfor framstå som svært ulike. Hannhunder blir cirka 21–25 cm høye, tispene cirka 20–23. Den lange pelsen røyter ikke, i likhet med puddel og bichon frise. Rasen kan på tross av sin størrelse takle mye mosjon, men også fint tilpasse seg en roligere tilværelse. Hodet har store mørkebrune øyne med sorte øyelokk og munnen saksebitt. Rasen skal ha korte, raske skritt.


== Bruksområde ==
Malteser er en utpreget selskapshund og en populær utstillingshund. Rasen egner seg også utmerket til ulike former for hundesport, som for eksempel lydighet.


== Lynne og væremåte ==
Malteser hevdes å være en oppmerksom, vennlig og følsom hund av natur. Den egner seg godt som familiehund og turkamerat, såvel på korte som lange spaserturen.


== Referanser ==


== Eksterne lenker ==
(en) Maltese – kategori av bilder, video eller lyd på Commons 
(en) Maltese – galleri av bilder, video eller lyd på Commons
Sălaj (fylke)

Sălaj er et fylke (județ) i Romania. Det ligger i regionen Transilvania. Administrasjonssenteret er byen Zalău. Fylket hadde 224 384 innbyggere ved folketellingen i 2011.


== Administrativ inndeling ==
Fylket har én municipiu, fire byer og 56 comună.


=== Municipiu ===
Zalău


=== Byer ===
Cehu Silvaniei
Jibou
Sarmasag
Șimleu Silvaniei


=== Comună ===


== Referanser ==
Bistrița-Năsăud

Bistrița-Năsăud er et fylke (județ) i Romania. Det ligger i regionen Transilvania. Administrasjonssenteret er byen Bistrița. Fylket hadde 286 225 innbyggere ved folketellingen i 2011.


== Administrativ inndeling ==
Fylket har én municipiu, tre byer og 56 comună.


=== Municipiu ===
Bistrița


=== Byer ===
Beclean
Năsăud
Sângeorz-Băi


=== Comună ===


== Demografi ==


== Referanser ==
Nilvaran

Nilvaran (Varanus niloticus) er en 2 m lang, røveraktig  øgle som er aktiv om dagen, og som lever ved elvebreddene i Afrika sør for Sahara. Alle nilvaranene har en lang snute, en tykk, mektig hale og tær med klør, slik at de kan klatre i trærne.


== Eksterne lenker ==
(en) Nilvaran i Encyclopedia of Life 
(en) Nilvaran i Global Biodiversity Information Facility 
(en) Nilvaran hos Fossilworks 
(en) Nilvaran hos Reptile Database 
(en) Nilvaran hos ITIS 
(en) Nilvaran hos NCBI 
(en) Kategori:Varanus niloticus – bilder, video eller lyd på Wikimedia Commons 
(en) Varanus niloticus – galleri av bilder, video eller lyd på Wikimedia Commons 
Varanus niloticus – detaljert informasjon på Wikispecies
Midtøsten-kvartetten

Midtøsten-kvartetten er en gruppe land og organisasjoner som samarbeider om å megle i Midtøsten-konflikten. Gruppen består av Amerikas forente stater, Den russiske føderasjon, Den europeiske union og De forente nasjoner, som innledet samarbeidet i 2002 etter at konflikten i Midtøsten eskalerte.
James Wolfensohn, tidligere president i Verdensbanken, var gruppens spesialutsending for Israels tilbaketrekning fra Gaza mellom mai 2005 og april 2006. Spesialutsendingen fikk i mandat fra gruppen å lede, kontrollere og koordinere verdenssamfunnets tiltak for å støtte tilbaketrekningen.
Tony Blair, tidligere statsminister i Storbritannia, var gruppens offisielle utsending fra 27. juni 2007 til mai 2015.
Gruppens ledere består ellers av USAs utenriksminister Hillary Clinton, Russlands utenriksminister Sergej Lavrov, EUs høyrepresentant for utenrikssaker og sikkerhetspolitikk Catherine Ashton og FNs generalsekretær Ban Ki-moon.


== Eksterne lenker ==
Office of the Quartet Representative
Kvartett

For den britiske filmen fra 1949, se Kvartett (film)Kvartett betegner i musikken enten et ensemble på fire personer eller en komposisjon for fire instrumenter.
Kvartetter er blant annet utbredt innen jazzen, der en standard kvartett består av en messingblåser, et strengeinstrument, en kontrabass og et trommesett.
Innen populærmusikken består kvartetter gjerne av to elektriske gitarer, en bassgitar og et trommesett.
Tømmerholt Idrettslag

Tømmerholt Idrettslag (stiftet i 1946) er et idrettslag fra Tømmerholt, sørvest på Nøtterøy i Færder kommune Vestfold. Klubben driver med aktiviteter som blant annet fotball, håndball og ski.
Tømmerholt er Nøtterøys minste idrettslag. Klubbens farger på draktene er burgunderrød og hvite, mens shortsene er helhvite. Tømmerholt-dressen er blå.
Når ungdommen blir eldre, slutter flere og flere med idrett, og dette har ført til et samarbeidsprosjekt med de andre idrettslagene på øya. Når de forskjellige håndballagene når g/j 16-serien, kan de velge å bli slått sammen til N3T, som er et samarbeidsprosjekt mellom Tømmerholt og Nøtterøy IF, Tjøme IL og Teie IF.
Klubbhuset ble totalrehabilitert i 2011. Klubbhuset har nå to garderober med dusj, en stor forsamlingssal, et styre-/møterom og et moderne kjøkken. Kunstgressbanens adresse er Storebuktveien 2.


== Fotball ==
Fotballgruppa trener hovedsakelig på Kunstgressbanen ved idrettshuset. Kunstgressbanen hadde byggestart november 2007. Åpningsfesten av den nye banen var 21. juni 2008. Sluttkostnaden ble på 5 272 057 kroner i tillegg til en dugnad på 500 000 kroner. Anlegget har kunstgresstype splittfiber fra PST-sport. Gresset har gode egenskaper, stor slitestyrke og oppleves som godt å spille på. Rundt arenaen er det 6 master med flomlys. Hver mast har 4000 W. Mastene kan styres individuelt etter flere lys-scenarier, med alt fra «kamplys hel bane» til kun «treningslys halv bane».
Tømmerholt idrettslag har også en grusbane som befinner seg i Holmsbrekkene, cirka 3 minutter unna Tømmerholt. Denne banen blir i utgangspunktet ikke brukt til fotball lenger.
I tillegg til kunstgressbanen er det en treningsbane med naturgress på 60 x 90 meter bak idrettshuset.


== Håndball ==
Håndballgruppa trener hovedsakelig i Wilhelmsenhallen.


== Eksterne lenker ==
Offisielt nettsted
Lurvelegg

Trøllgubben Lurvelegg er en barnesang med tekst og melodi av Vidar Sandbeck. Sangen ble kjent gjennom radioprogrammet Barnetimen for de minste på 1960-tallet og handler om en trollgubbe i skogen. Sangen brukes i barnehager og småskoleklasser som en sanglek for innlæring av tall. 


== Referanser ==


== Eksterne lenker ==
Sangtekst og eventyr Arkivert 24. september 2002 hos Wayback Machine.
Lurvelegg brukt i matematikkundervisning (nedlastbart pdf-dokument)
Melodi (midi-fil)
Småskoletrinnet

Småskoletrinnet, ofte kalt småskolen, omfatter de første fire årstrinnene i barneskolen i norsk grunnskole, det vil si elevene i 1. til og med 4. klassetrinn. Elevene begynner vanligvis på skolen det året de fyller seks, og småskolen omfatter dermed barn som er fra fem til ti år gamle. Trinnene fra 5. til 7. kalles mellomtrinnet, mens ungdomstrinnet er videre opp til 10. klasse på ungdomsskolen. Inndelingen skyldes både praktiske og pedagogiske grunner.


== Se også ==
Barneskolen
Chris Ross

Chris Ross er en australsk bassist/keyboardist best kjent som tidigere bassist i rocketrioen Wolfmother. Han og trommisen Myles Heskett slutta i bandet i august 2008. Gitarist Andrew Stockdale prøver nå å finne nye medlemmer for å erstatte disse to. Ross var  digital designer før han begynte å spille i Wolfmother på heltid.


== Eksterne lenker ==
(en) Chris Ross på Discogs 
(en) Chris Ross på MusicBrainz 
(en) Chris Ross på Songkick 
(en) Chris Ross på AllMusic
Myles Heskett

Myles Heskett (født 21. november 1977) er en australsk trommeslager best kjent fra rocketrioen Wolfmother. Før Heskett ble med i Wolfmother jobbet han som en grafisk artist, og han designet senere coveret til bandets debut-EP.


== Eksterne lenker ==
(en) Myles Heskett på Internet Movie Database 
(en) Myles Heskett på Discogs 
(en) Myles Heskett på MusicBrainz 
(en) Myles Heskett på AllMusic
Cornish rex

Cornish rex er en katterase. Det er den vanligste av de tre rexrasene (cornish, devon og german). Den første cornish rex fødtes 21. juli i 1950 i Cornwall. Cornish rex passer bra som innekatt.
Russisk blå

Russisk blå eller Blå erkeengel er en katterase som har kort, silkemyk pels, litt lengre under buken og bakdelen. Pelsen er gråblå. Det finnes noen varianter, for eksempel «russisk hvit» med hvit pels. Denne katten er normalstor og rolig. Den trives som innekatt.


== Opprinnelse ==
Russisk blå er en landrase som trolig oppsto i Arkhangelsk i Nord-Russland. Det er nettopp på grunn av opprinnelsesstedet at den noen ganger går under navnet Blå erkeengel (engelsk: blue archangel). Den sies at rasen er etterkommere av kattene som de russiske tsarene holdt som kjæledyr. Sjømenn tok med seg Russiske blå fra Archangel-øyene til Storbritannia og Nord-Europa på midten av 1860-tallet. Dens første registrerte opptreden utenfor Russland var i Krystallpalasset i England i 1875, da under navnet erkeengelkatten. Russisk blå konkurrerte i en generell klasse for alle blå katter frem til 1912, hvor den fikk en egen klasse.
Rasen ble deretter videre utviklet i England og Skandinavia inntil etter Andre verdenskrig. Rett etter krigen var antallet Russiske blå sunket så mye at det ble nødvendig å krysse dem med siamesere. Selv om rasen allerede fantes i USA før krigen, var det ikke før en stund etter at amerikanske oppdrettere begynte arbeidet med å avle frem den moderne Russiske blå slik den er i USA i dag. Dette ble gjort ved å krysse den amerikanske varianten med den engelske og skandinaviske Russiske blå. De siamesiske trekkene har nå stort sett blitt avlet bort. 


== Utseende ==
Kattene har som regel grønne øyne. I tillegg kjennetegnes de av en tett, men kort pels, som oftest i fargen gråblå. Den hvite og svarte varianten er godkjent av CFA.
Den korte pelsen og gråblå fargen er vanlig hos blandingsraser, noe som har gjort det mulig å selge uekte rasekatter som Russisk blå. Dette har påvirket avlere og utstillere negativt.


== Referanser ==